13/05/2011 | Administración LocalMunicipal
Santiago de Compostela
Promoción Económica, Emprego e Comercio
Bases e convocatoria do concurso de novas ideas empresariais “Compostela Activa 2011”

Co fin de estimular e apoiar a persoas que teñen unha idea de negocio, facilitando a posta en marcha do seu proxecto empresarial, procédese á convocatoria de seis premios ás novas ideas empresariais dentro do programa “Compostela Activa 2011” e a aprobación das súas bases de concesión. Existirán seis categorías de premios cun premio de 4.000 euros cada unha.1. Categoría “Novas Ideas empresariais Categoría Xeral”: un premio de 4.000 euros.2. Categoría “Novas Ideas Empresariais promovidas por Mulleres”: un premio de 4.000 euros.3. Categoría “Novas Ideas Empresariais promovidas por Xoves”: un premio de 4.000 euros.4. Categoría “Novas Ideas Empresariais Categoría Experiencia”: un premio de 4.000 euros.5. Categoría “Novas Ideas Empresariais Comercio- Turismo”: un premio de 4.000 euros.6. Categoría “Novas Ideas Empresariais Industria- Servizos”: un premio de 4.000 euros. Aos efectos deste programa enténdense que unha idea é promovida por mulleres, cando a maioría do capital social sexa aportado por mulleres ou, no caso de empresas de economía social, o número de persoas socias sexa maioritariamente mulleres. Aos efectos deste programa enténdense que unha idea é promovida por xoves, cando a maioría do capital social sexa aportado por xoves ou, no caso de empresas de economía social, o número de persoas socias sexan maioritariamente xoves. Enténdese por xoves as persoas físicas ata 35 anos de idade. Dentro da categoría “Experiencia” entenderanse aqueles proxectos empresariais promovidos por persoas que proveñan dunha situación de desemprego ou de traballo por conta allea dentro do mesmo sector de actividade do proxecto empresarial presentado. Entenderase que unha idea é promovida por persoas provenientes dunha situación de desemprego ou de traballo por conta allea cando a maioría do capital social sexa aportado por persoas incursas nas situacións indicadas ou, no caso de empresas de economía social, o número de persoas maioritariamente proveña desas situacións. Dentro da categoría “Industria- servizos para empresas” comprenderanse as iniciativas empresariais no campo da biotecnoloxía (entendida nun senso amplo), das tics, sociedade da información e servizos de todo tipo. Dentro da categoría “Comercio- Turismo” comprenderanse as iniciativas empresariais nos sectores indicados. Dentro da categoría xeral incluiranse todas as iniciativas empresariais non incluídas nas categorías anteriores. Esta axuda será compatible con outras subvencións ou axudas concedidas por outras administracións ou entes públicos ou privados, nacionais ou internacionais, co límite do 100% do custe da execución do proxecto. A presente axuda quedará suxeita ao réxime de axudas de minimis, polo que non poderán exceder os limites cuantitativos (200.000 euros nun período de tres anos, agás para o sector do transporte por estrada que é de 100.000 Euros) establecidos no Regulamento (CE) 1998/2006, da Comisión da Unión Europea, do 15 de decembro de 2006, relativo á aplicación dos artigos 87 e 88 do Tratado CE ás axudas de minimis (DOUE nº L379/5, do 28 de decembro). Esta axuda será incompatible con outras subvencións ou axudas concedidas para o mesmo fin polo Concello de Santiago de Compostela.2. A Oficina de Promoción Económica, dependente da Concellaría de Promoción Económica, Emprego, Comercio e Turismo do Concello de Santiago de Compostela, farase cargo da achega económica precisa para as devanditas dotacións que ascende a 24.000€ con cargo aos orzamentos municipais do ano 2011 partida de Promoción Económica Outras Transferencias Non nominativas 110 43300 48901.1. Poderán tomar parte no concurso de novas ideas as persoas físicas ou xurídicas que teñan un proxecto empresarial e que no momento de presentar a solicitude non houbesen iniciado a actividade.2. O proxecto empresarial debe ser viable económica, financeira e tecnicamente.3. A persoa promotora asume o compromiso de que a sede social, fiscal e de actividade, no caso de resultares premiado o seu proxecto e ser posto en marcha, localizarase no Concello de Santiago.2. A presentación da candidatura determina a aceptación íntegra das presentes bases. Teranse en conta na valoración das solicitudes presentadas os seguintes criterios consonte tres grandes áreas de valoración: A) Os/as promotores/as ▪ Que a persoa física ou as integrantes da sociedade proveñan dunha situación de desemprego. Este criterio non será de aplicación na categoría “Novas Ideas Empresariais categoría Experiencia”. ▪ Que estea/n no censo de habitantes do Concello de Santiago B) A empresa ▪ Valorarase que a actividade se caracterice ou incida nalgún dos seguintes eidos: - Novas tecnoloxías da información e a comunicación. - Servizos medioambientais. - Servizos culturais e de lecer (turismo, patrimonio cultural, cultural local, sector audiovisual,…). - Servizos á comunidade. - Que propoña innovacións, sexa un área emerxente, ou abra un novo filón de emprego. ▪ Utilización de recursos da zona. C) A empresa e a sociedade ▪ Emprego xerado: valorarase tanto o autoemprego coma a contratación por conta allea. ▪ Porcentaxe de mulleres no emprego xerado. ▪ Contribución á integración de colectivos en situación desfavorable para a integración sociolaboral ou en risco de exclusión social: valorarase tanto que quen promova se atope nalgunha destas situacións coma que a actividade vaia dirixida ou beneficie a algún destes colectivos. Dentro de colectivos en situación desfavorable para a integración sociolaboral inclúense: - Mulleres - Persoas paradas de longa duración (12 dos últimos 16 meses) - Demandantes de primeiro emprego (quen non supere os 3 meses de alta no desemprego). - Menores de 30 anos (homes) e de 35 anos (mulleres). Dentro de colectivos en situación ou risco de exclusión social inclúense, entre outras, as seguintes persoas: inmigrantes, emigrantes retornadas, persoas con minusvalía, ex toxicómanas, ex presidiarias, etc. D) A elaboración do proxecto: ▪ Que o proxecto estea redactado en lingua galega. ▪ A utilización do Servizo de Apoio á Empresa (SAE). Quen estea interesado inscribirase no Concurso mediante instancia dirixida á Oficina de Promoción Económica e presentaránse no Rexistro Xeral do Concello (rúa Presidente Salvador Allende, 4), nalgún dos seus rexistros auxiliares (rúa de Berlín, 13 e rúa de Frei Rosendo Salvado, 14-16) ou por calquera dos medios previstos no artigo 38.4 da Lei 30/92 de réxime xurídico e procedemento administrativo común, xunto coa seguinte documentación por duplicado. Deberán presentar unha instancia de solicitude indicando nela as categorías do concurso as que se presenta cada proxecto, tendo en conta que poderase acceder a máis dunha categoría cun mesmo proxecto. Poderase utilizar a instancia xeral do Concello, dispoñible en www.santiagodecompostela.org. A documentación, en copia simple, a presentar xunto coa solicitude será a seguinte: ▪ DNI da persoa promotora ou da persoa que ostente a representación da sociedade e, neste último caso, documento que acredite a dita representación. ▪ Certificacións, a nome da persoa/s promotora/s, de estar ao corrente nas súas obrigas coa Seguridade Social, Axencia Estatal da Administración Tributaria, Xunta de Galicia e Concello de Santiago de Compostela, todos eles cunha validez mínima de 6 meses. • Declaración xurada da persoa solicitante de non ter iniciada a actividade empresarial (anexo I). • Declaración de tódalas axudas e subvencións solicitadas ou obtidas por calquera outra administración pública ou ente público ou privado, nacional ou internacional, así como concursos presentados ou que teña pensado presentarse, premios obtidos, etc…(anexo II). • No caso de ter iniciado o proceso de constitución, copia da escritura de constitución. • A procedencia do desemprego acreditarase mediante: (presentar ambas) 1. Certificación relativa aos períodos de inscrición como demandante de emprego.2. Informe de vida laboral da Tesouraría Xeral da Seguridade Social. • O feito de estar censado no Concello de Santiago acreditarase mediante certificación de empadroamento. • Un plano de empresa, segundo o modelo normalizado, que acreditará a viabilidade económica, financeira e técnica do proxecto, así como información a valorar coma o emprego xerado, porcentaxe de mulleres no emprego xerado, utilización de recursos endóxenos, eidos nos que incida a actividade, etc. (anexo III). • Documentación que acredite o estar incurso nalgunha das situacións de risco de exclusión social, no seu caso. • No seu caso, declaración de concorrer ou de atoparse nalgunha das situacións valorables consonte os criterios de concesión establecidos, segundo o modelo normalizado que se achega como anexo IV. • Declaración de documentación presentada, que se achega como anexo V, no seu caso. Se algunha da documentación sinalada consta xa en poder da administración, achegará no seu lugar, debidamente cuberta, dita declaración responsable coa identificación do expediente e manifestación expresa de que a documentación non sufriu modificacións. • Declaración responsable da persoa solicitante de non estar incursa en ningunha das prohibicións para ser beneficiario recollidas nos apartados 2º e 3º do artigo 10 da Lei 9/2007 de Subvencións de Galicia (Anexo VI ). • Calquera outra documentación adicional que se estime necesaria para a xustificación do proxecto. Se a solicitude non reúne os requisitos previstos no punto anterior, requirirase á persoa interesada para que no prazo de dez días, subsane a falta ou acompañe os documentos preceptivos, no caso contrario terase por desistido/a na súa petición. As compulsas que resulten necesarias ao amparo do disposto na base 6.6 poderán realizarse nas oficinas da Concellaría de Promoción Económica. Sinálase como data límite para a inscrición no concurso o día 30 de xuño de 2011.1. Para a presentación das solicitudes de axudas e a elaboración do plano de empresa as persoas beneficiarias poden contar co asesoramento do Servizo de Apoio á Empresa da Oficina de Promoción Económica e Emprego do Concello de Santiago. Establécese un prazo de 15 días como tempo mínimo necesario para obter un debido asesoramento na elaboración do plano de empresa.2. Os criterios de valoración establecidos na base 4ª valoraranse en conxunto, de xeito global e sen facer especial fincapé en ningún deles.3. A valoración será realizada por unha comisión de persoas expertas, nomeadas ao efecto, que axustará a súa actuación ao disposto nos artigos 22 e seguintes da Lei 30/92 de réxime xurídico das administracións públicas e procedemento administrativo común.4. Os premios poderán ser declarados desertos ou determinarse a súa compartición dentro de cada unha das categorías. Un mesmo proxecto empresarial non poderá recibir máis dun premio.5. Da actuación da comisión redactarase acta que asinada por tódolos seus membros, pasará a coñecemento da Xunta de Goberno Local para a súa aprobación, xunto coa proposta de concesión.6. As persoas promotoras dos proxectos empresariais propostos pola comisión serán requiridos para que no prazo de cinco días hábiles presenten os orixinais das copias aportadas para o seu cotexo. Por proposta da comisión de avaliación, a Xunta de Goberno Local procederá á resolución inicial desta convocatoria antes do 15 de outubro de 2011. O pago terá lugar unha vez acreditada polas persoas promotoras a posta en marcha do proxecto empresarial gañador. No prazo dun mes a contar desde a notificación individual da resolución do concurso, e en todo caso con anterioridade ao 1 de decembro, as persoas gañadoras deberán achegar, polos mesmos medios descritos para a solicitude, a seguinte documentación, por duplicado, sendo unha delas orixinal ou fotocopia compulsada. • Alta no réxime de autónomos de alomenos unha das persoas promotoras do proxecto empresarial gañador. • Alta no IAE ou no seu caso no censo de obrigados tributarios da persoa promotora/empresa (modelo 036). •· Escritura de constitución da sociedade no seu caso. • Certificación de estar ao corrente nas débedas tributarias e coa Seguridade Social, no caso de que algún dos certificados estivera caducado. O incumprimento da obriga de iniciar a actividade no prazo indicado dará lugar á revogación da concesión inicial do premio, mediante acordo da Xunta de Goberno Local do Concello de Santiago, previo informe da Oficina de Promoción Económica. O Concello emitirá, previa solicitude expresa de quen promova, certificación do apoio prestado polo Concello de cara á posible cualificación do proxecto empresarial como iniciativa local de emprego. A resolución de concesión dos premios esgota a vía administrativa, e contra ela cabe interpor recurso contencioso-administrativo no prazo de dous meses, ante o órgano competente da xurisdición contencioso-administrativa, e poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e na Lei 30/1992, do 26 de novembro, de réxime xurídico das administracións públicas e do procedemento administrativo común. • Facilitar toda a información que lles sexa requirida pola Intervención do Concello, polo Tribunal de Contas e polo Consello de Contas, no exercicio das súas funcións de fiscalización e control do destino dos premios. Procederá o reintegro do premio percibido no suposto do incumprimento de calquera das condicións establecidas para a súa concesión ou por calquera das causas previstas no artigo 37 da Lei 38/2003 xeral de subvencións ou no artigo 33 da Lei 9/2007 de subvencións de Galicia. Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos ou privados, nacionais ou internacionais, poderá dar lugar á modificación da resolución e eventualmente á súa revogación. As presentes bases entrarán en vigor a partir do día seguinte ao da súa publicación no Boletín Oficial da Provincia. En Santiago de Compostela a 2 de maio de 2011. Asdo:/ Xosé Manuel Iglesias Iglesias Concelleiro de Promoción Económica, Emprego, Comercio e Turismo Anexos accesibles na páxina web www.maiscompostela.org Don/a. con DNI. en representación de. con NIF/CIF. DECLARA non ter iniciada a actividade empresarial relativa ao proxecto presentado a concurso. E para que así conste, asino a presente en Santiago de Compostela, a ____ de ________________ de 2011. Asdo.___________________________________________ D. ___________________________________________, con DNI _________________________ en nome e representación da empresa ___________________________________________, con CIF_____________________ e domicilio a efectos de notificacións en ________________________________________ DECLARA: a) Que para o presente proxecto, se solicitaron e/ou obtiveron as axudas que se relacionan a continuación: ou, alternativamente: b) Que para o presente proxecto de investimento NON se solicitou nin obtivo ningunha axuda doutras administracións públicas competentes ou doutros entes públicos, nacionais ou internacionais. Así mesmo, o solicitante comprométese a notificar ao Concello as axudas que solicite ante calquera administración públicas ou outro entes públicos, nacional ou internacional, en data posterior á desta declaración. E para que así conste, asino a presente en Santiago de Compostela, a __ de __________ de 2011. Asdo. _____________________________ 1. Promovido por 2. Denominación do proxecto empresarial Índice 1. Identificación do proxecto empresarial - Datos da empresa - Breve descrición da idea de negocio - Descrición dos promotores - Descrición do produto ou servizo 2. Investimento e financiamento - Plano de investimentos iniciais - Fondo de maniobra - Plano de financiamento 3. O proceso de produción - Proceso de produción ou de prestación do servizo - Principais provedores - Xestión dos aprovisionamentos. - Impacto medioambiental 4. Aspectos formais do proxecto - Forma xurídica elixida - Borrador de estatutos, no seu caso - Patentes ou marcas - Normativa reguladora da actividade 5. Análise do mercado - mercado e a actividade - Evolución do sector - Ámbito xeográfico do mercado - Clientes potenciais - A Competencia 6. Plano de marketing - Produto ou servizo. - Campaña inicial de promoción - Distribución - Determinación do prezo de venda e comparación coa competencia - Localización do local de negocio 7. Plano de recursos humanos - Relación de postos de traballo a crear - Perfís das persoas a contratar - Organigrama - Xornada de traballo - Medidas de prevención de riscos laborais 8. Plano económico- financeiro - Investimentos - Amortizacións - Financiamento - Estimación de vendas - Estimación de custos - Custos variables - Custos fixos - Conta de Resultados previsional - Balance previsional - Previsión de Tesourería - Axudas Públicas ou Subvencións.9. Aspectos innovadores do proxecto 10. Planificación temporal da posta en marcha Asdo:_________________________ Don/a. con DNI. en representación de. con NIF/CIF. DECLARA ATOPARSE nas circunstancias marcadas cun xe: Procedencia do desemprego (se son varias persoas socias especificar) Censado/a no Concello de Santiago Emprego xerado por conta allea Situación en risco de exclusión social E para que así conste, asino a presente en Santiago de Compostela, a __ de __________ de 2011. Asdo:________________________________ D. _______________________________________________, con DNI ___________________ en nome e representación da empresa ______________________________________, con CIF_____________________________ e domicilio a efectos de notificacións en ________________________________________ DECLARA: Que a documentación enumerada a continuación xa obra en poder do Concello de Santiago e non sufriu ningún tipo de variación desde a súa presentación (indicar número de expediente e asunto para a súa localización): 1.2. 3.4. 5.6. 7.8. 9.10. E para que así conste, asino a presente en Santiago de Compostela, a __ de __________ de 2011. Asdo:___________________________________ D. ___________________________________________________, con DNI ___________________ en nome e representación da empresa ______________________________________, con CIF___________________________ e domicilio a efectos de notificacións en ________________________________________ DECLARA BAIXO XURAMENTO: Non estar incurso en ningunha das prohibicións para ser beneficiario recollidas nos apartados 2º e 3º do artigo 10 da Lei 9/2007 de Subvencións de Galicia. E para que así conste, asino a presente en Santiago de Compostela, a __ de __________ de 2011. Asdo:___________________________________